Jean Marie Berckmans (enpresaburua)

Jean Marie Berckmans (Baiona, 1939 - 2025eko abuztuaren 29a), hamasei urtez Baionako Merkataritza eta Industria Ganberako lehendakaria eta enpresaburua izan zen. 86 urte zituen hil zenean.

 Biografia 
Enpresaburu izan baino lehen, Aire-sur-l'Adourreko (Okzitania) seminarioan ibili zen. Baionako lizeo teknikora joan zen ondotik, eta kontularitza formakuntza segitu zuen kontularitza enpresa bateko buru izan aitzin.

1980ko hamarkadan Renault auto kontzesionarioa izan zuen Biarritzen (Lapurdi). Enpresa sortu eta berehala, GPME Enpresa Ttipi eta Ertainen Patronatuaren Konfederazio Orokorreko lehendakari izendatu zuten. Fitesko, 1986an, Merkataritza eta Industria Ganberako (MIG) lehendakariorde izan zen, eta, ondotik, 1995ean lehendakari kargua hartu zuen 2011 bitarte.

Merkataritza eta Industria Ganberatik erretiratu zelarik, Baionako portuan egin inbertsioa azpimarratu zion Sud Ouest egunkariari. «Ni etorri nintzelarik, portuaren jarduera jaisten ari zen bi urte guziz, eta, ondorioz, 120 milioi euro inbertitu genituen galerak saihesteko». Bertzalde, Bidarteko (Lapurdi) ingeniaritza eskolaren sortzea nabarmendu zuen, baita Izarbel teknopoloaren garapena ere. «108 enpresa erakarri ditugu Izarbelera, eta horrekin batera 800 ingeniari eta 1.400 lanpostu sortu», erran zuen orduan.

Baionako Herriko Etxeko Urrezko Domina emateaz gain, Ohorezko Legioaren Zaldun izendatu zuten Berckmans. Wolverhamptongo Unibertsitatearen honoris causa doktorea zen.

 Erreferentziak 

 Kanpo estekak 

Kategoria:Baionarrak
Kategoria:Lapurdiko enpresaburuak
Kategoria:Ohorezko Legioko zaldunak